CELEX: 62015TN0074
Language: hr
Date: 2015-02-17 00:00:00
Title: Predmet T-74/15: Tužba podnesena 17. veljače 2015. – European Dynamics Luxembourg i Evropaïki Dynamiki protiv Komisije

26.5.2015   
            
            
               HR
            
            
               Službeni list Europske unije
            
            
               C 171/25
            
         Tužba podnesena 17. veljače 2015. – European Dynamics Luxembourg i Evropaïki Dynamiki protiv Komisije
   (Predmet T-74/15)
   (2015/C 171/30)
   Jezik postupka: engleski
   
      Stranke
   
   
      Tužitelji: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnici: I. Ampazis i M. Sfyri, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Odluku Komisije (ESTAT/G0/MHF/Gl/MH/nf D (2014) 8. prosinca 2014.), priopćenu tužiteljima u obliku privitka Obrascu o dodatnim informacijama kupcu DESIS III-000455-6000494078-REQ-O1-CINF-03 od 9. prosinca 2014. kojom je odbijena njihova ponuda u vezi sa zahtjevom za pružanje usluga br. DESIS III-000455-6000494078-REQ-01 u kontekstu Okvirnog ugovora ESP DESIS III grupa br. 4,
            
         
               —
            
            
               poništi Odluku Komisije priopćenu tužiteljima u obliku privitka Obrascu o dodatnim informacijama kupcu DESIS 111-000485-6000494078- REQ-01-CINF-02 od 12. prosinca 2014. kojom je odbijena njihova ponuda u vezi sa zahtjevom za pružanje usluga br. DESIS III-000485-6000494078-REQ-0l u kontekstu Okvirnog ugovora ESP-DESIS III grupa br. 4,
            
         
               —
            
            
               naloži Komisiji da tužiteljima naknadi štetu za propuštenu priliku u predmetu DESIS III-000485-6000494078-REQ-OI-CINF-02 u iznosu od 12  000,00 eura uvećanom za kamate,
            
         
               —
            
            
               naloži Komisiji snošenje odvjetničkih i ostalih troškova tužiteljâ u vezi s ovom tužbom čak i ako bude odbijena.
            
         
      Tužbeni razlozi i glavni argumenti
   
   U prilog tužbi tužitelji ističu dva tužbena razloga.
   Kao prvo, tužitelji tvrde da je Komisija povrijedila obvezu obrazlaganja prilikom procjene njihovih ponuda u vezi sa zahtjevima za pružanje usluga DESIS III-000455-6000494078-REQ-01 i DESIS III-000485-6000494078-REQ-01.
   Kao drugo, tužitelji tvrde da je Komisija počinila nekoliko očitih pogrešaka prilikom procjene njihove ponude u vezi sa zahtjevom za pružanje usluga DESIS 111-000485-6000494078-REQ-01.